Emma Frost

Η Emma Grace Frost είναι φανταστική χαρακτήρας κόμικς της Marvel Comics. Ο χαρακτήρας εμφανίστηκε για πρώτη φορά στο τεύχος #129 των Uncanny X-Men (Ιανουάριος 1980) ως δημιούργημα του συγγραφέα Κρις Κλέρμοντ και του εικονογράφου/συγγραφέα Τζον Μπερν. Η Emma Frost είναι μεταλλαγμένη, προικισμένη με ισχυρές τηλεπαθητικές δυνάμεις. Υπό τον τίτλο Λευκή Βασίλισσα (White Queen) αποτέλεσε έναν επικίνδυνο εχθρό των X-Men ως μέλος μίας ομάδας κακοποιών υπό την ονομασία Λέσχη της Κολάσεως. Σε ύστερη φάση, η Emma Frost άλλαξε στρατόπεδο και έγινε μέλος της ομάδας των X-Men, ενώ ανέπτυξε συναισθηματική σχέση με τον αρχηγό της ομάδας, Κύκλωπα.

 X-Men: Pryde of the X-Men, είναι το πρώτο επεισόδιο - πιλότο της σειράς κινουμένων σχεδίων του 1989. Η Emma Frost είναι μέλος της Αδελφότητας των μεταλλαγμένων. Εκτός από τις τηλεπαθητικές ικανότητες της, εμφανίζει ικανότητες όπως τη δυνατότητα δημιουργίας "ψυχικών λογχών ενέργειας" που μπορούν να βλάψουν φυσικά αντικείμενα. X-Men, σειρά κινουμένων σχεδίων του 1992. Η Emma Frost εμφανίζεται ως η "λευκή βασίλισσα" του "Inner Circle Club". Κατά τη διάρκεια αυτής της σειράς, είναι μια ισχυρή τηλεπαθητική μεταλλαγμένη. Στη σειρά, η Emma ήταν ικανή να εμποδίσει τον επίσης πανίσχυρο τηλεπαθητικό Καθηγητή Χ να εντοπίσει τη μεταλλαγμένη Jean Grey. Ο Wolverine και οι X-Men, σειρά κινουμένων σχεδίων του 2009. Η Emma αποκτά τον πρώτο της πρωταγωνιστικό ρόλο. Απεικονίζεται ως αναπόσπαστο μέλος της ομάδας X-Men. Μοιάζει πολύ με τις προηγούμενες ενσαρκώσεις της σε σειρές κινουμένων σχεδίων, ωστόσο εκτός από τις τηλεπαθητικές δυνάμεις εδώ για πρώτη φορά βλέπουμε την ικανότητα της (δευτερογενής μετάλλαξη) να μετατρέπει το δέρμα το δέρμα της σε κάποιο είδος οργανικού διαμαντιού. Όπως και στα κόμικς, στη σειρά είναι ερωτευμένη με τον Κύκλωπα. X-Men Anime, σειρά κινουμένων σχεδίων ιαπωνικής παραγωγής 2011. Η Emma Frost είναι μέλος της ομάδας των X-Men. Διαθέτει όλες τις δυνάμεις της. Έχει υπό την επιμέλεια της, την ανήλικη μεταλλαγμένη Hisako Ichiki, γνωστής και ως Armor. Generation X, τηλεταινία με ζωντανούς χαρακτήρες του 1996. Την Emma Frost υποδύθηκε η ηθοποιός Φινόλα Χιουζ. Πριν ο σκηνοθέτης Μπράιαν Σίνγκερ αποφασίσει να μην είναι αυτός ο σκηνοθέτης της ταινίας X-Men: The Last Stand, για το ρόλο της Emma Frost προόριζε την ηθοποιό Σιγκούρνι Γουίβερ. Όταν ο Σίνγκερ εγκατέλειψε την σκηνοθεσία της ταινίας για να αναλάβει τη σκηνοθεσία του Superman: Η Επιστροφή, ο χαρακτήρας της Frost δεν συμπεριλήφθηκε στην ταινία. Το 2006, μια ταινία που θα βασιζόταν στην Emma Frost, εξεταζόταν από τον σκηνοθέτη Ντέιβιντ Ο. Ράσελ ως πιθανό spin-off από το franchise των ταινιών X-Men. Ένας χαρακτήρας με το όνομα Emma απεικονίζεται στην ταινία X-Men Origins: Wolverine από την ηθοποιό Ταχίνα Τόζι. Στην ταινία επιδεικνύει μόνο την ικανότητα να μετατρέπεται σε διαμάντι. Έχει επιβεβαιωθεί ότι δεν είναι η Emma Frost. Η ηθοποιός Τζένουαρι Τζόουνς υποδύθηκε την Emma Frost στην ταινία του 2011 X-Men: Η Πρώτη Γενιά. Η Emma Frost εμφανίζεται στα βιντεοπαιχνίδια Uncanny X-Men (1989) X-Men: Madness in Murderworld (1989) Konami's X-Men (1992) X-Men Legends (2004) X-Men Legends II: Rise of Apocalypse (2005) Marvel: Ultimate Alliance (2006) X-Men: Destiny (2011) Emma Frost στο Σύμπαν της Marvel